pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ผู้บริหาร ข้าราชการ บุคลากร สธ. วางพวงมาลาถวายราชสักการะพระบรมราชชนก เนื่องในวันมหิดล
วันศุกร์ที่ 24 กันยายน 2564
ผู้บริหาร ข้าราชการ บุคลากร สธ. วางพวงมาลาถวายราชสักการะพระบรมราชชนก เนื่องในวันมหิดล
ผู้บริหาร ข้าราชการ บุคลากรกระทรวงสาธารณสุข วางพวงมาลาถวายราชสักการะสมเด็จพระมหิตลาธิเบศร อดุลยเดชวิกรม พระบรมราชชนก และสมเด็จพระศรีนครินทราบรมราชชนนี เนื่องในวันมหิดล
พร้อมรวมพลังชาวสาธารณสุขฉีดวัคซีนโควิด 19 ให้ประชาชน 1 ล้านเข็ม เพื่อถวายเป็นพระราชกุศลและน้อมรําลึกพระมหากรุณาธิคุณ ด้านการแพทย์การสาธารณสุขต่อปวงชนชาวไทย
วันนี้ (24 กันยายน 2564) ณ บริเวณลานพระราชานุสาวรีย์ฯ กระทรวงสาธารณสุข นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข, นายแพทย์เกียรติภูมิ วงศ์รจิต ปลัดกระทรวงสาธารณสุข นําคณะผู้บริหาร วางพวงมาลาถวายราชสักการะสมเด็จพระมหิตลาธิเบศร อดุลยเดชวิกรม พระบรมราชชนกและสมเด็จพระศรีนครินทราบรมราชชนนี บนแท่นฐานเดียวกัน และกล่าวถวายสดุดี เนื่องในวันมหิดล 24 กันยายน ซึ่งเป็นวันคล้ายวันสวรรคตของสมเด็จพระมหิตลาธิเบศร อดุลยเดชวิกรม พระบรมราชชนก โดยในปีนี้จัดในรูปแบบ New Normal
นายอนุทิน กล่าวว่า ผู้บริหาร ข้าราชการ และบุคลากรสังกัดกระทรวงสาธารณสุข น้อมรําลึกถึงพระมหากรุณาธิคุณ ของสมเด็จพระมหิตลาธิเบศร อดุลยเดชวิกรม พระบรมราชชนก “พระบิดาแห่งการแพทย์แผนปัจจุบัน” และสมเด็จพระศรีนครินทราบรมราชชนนี “พระมารดาแห่งการสาธารณสุขไทย” ที่ทรงมีคุณูปการอันใหญ่หลวงต่อปวงชนชาวไทยอย่างหาที่สุดมิได้ ทรงพระปรีชาญาณหยั่งเห็นการณ์ไกลว่า ความเจริญรุ่งเรืองของประเทศและความผาสุกของพสกนิกร มีความเกี่ยวโยงสัมพันธ์กับสุขภาพ จึงทรงทุ่มเทพระวรกาย พระสติปัญญา และทรัพย์สินส่วนพระองค์ ทรงวางรากฐานการพัฒนาบุคลากรด้านการแพทย์ การสาธารณสุข และการพยาบาล และทรงเป็นต้นแบบในการนําความรู้มาใช้จริง ดังพระราชดํารัสที่ว่า “ความสําเร็จที่แท้ มิใช่อยู่ที่การเรียนรู้เท่านั้น แต่อยู่ที่ความสามารถในการประยุกต์ใช้ความรู้นั้นให้เกิดประโยชน์แก่มวลมนุษยชาติ” พระองค์ทรงมุ่งมั่นปฏิบัติพระราชกรณียกิจเพื่อประโยชน์ต่อผู้อื่น ทรงเสริมสร้างความอยู่ดีมีสุขให้กับประชาราษฎร์ โดยไม่เลือกฐานะ
ชาวกระทรวงสาธารณสุข ให้คํามั่นว่าจะสร้างสรรค์งานด้านการแพทย์และการสาธารณสุขให้เกิดประโยชน์สูงสุดแก่ประเทศชาติและประชาชน ดําเนินรอยตามเบื้องพระยุคลบาท และสืบสานพระราชปณิธานของทั้งสองพระองค์สืบไป โดยในวันนี้ จะรวมพลังชาวสาธารณสุขฉีดวัคซีนโควิด 19 ทั้งเข็มที่ 1, 2 และ 3 ให้ประชาชนพร้อมกันทั่วประเทศ ตั้งเป้าหมาย 1 ล้านเข็ม เพื่อถวายเป็นพระราชกุศลและเป็นการสร้างภูมิคุ้มกันโรคโควิด 19 ให้กับประชาชน ลดอาการรุนแรงของโรค ลดอัตราการเสียชีวิต ขับเคลื่อนให้การดําเนินการฉีดวัคซีนของประเทศเป็นไปตามเป้าหมายที่วางไว้
จากนั้น นายอนุทิน พร้อมด้วยปลัดกระทรวงสาธารณสุขได้เดินทางไปเปิดการรณรงค์ฉีดวัคซีนโควิด 19 จํานวน 1 ล้านคน เพื่ออุทิศถวายแด่สมเด็จพระมหิตลาธิเบศร อดุลยเดชวิกรม พระบรมราชชนก เนื่องในวันมหิดล 24 กันยายน 2564 ที่ห้างสรรพสินค้า Central West Gate โดยนัดหมายประชาชนเข้ารับการฉีดวัคซีนแอสตร้าเซนเนก้า จํานวนทั้งสิ้น 12,454 คน แบ่งเป็นเข็มที่ 2 จํานวน 11,954 คน และเข็มที่ 3 จํานวน 500 คน ส่วน ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข พร้อมด้วย นายแพทย์สมศักดิ์ อรรฆศิลป์ อธิบดีกรมการแพทย์ ตรวจเยี่ยมการฉีดวัคซีนโควิด 19 ที่ศูนย์ฉีดวัคซีนกลางบางซื่อ โดยนัดหมายผู้รับการฉีดวัคซีนรวม 30,000 คน แบ่งเป็นเข็ม 1 และ 2 จํานวน 15,000 คน และเข็ม 3 อีก 15,000 คน
**********************************24 กันยายน 2564
รัฐบาลไทย-ข่าวทำเนียบรัฐบาล-ท่าอากาศยานเบตงเตรียมพร้อมให้บริการเที่ยวบินพาณิชย์ หลังได้รับใบรับรองการดำเนินงานสนามบินสาธารณะจาก CAAT
วันเสาร์ที่ 29 มกราคม 2565
ท่าอากาศยานเบตงเตรียมพร้อมให้บริการเที่ยวบินพาณิชย์ หลังได้รับใบรับรองการดําเนินงานสนามบินสาธารณะจาก CAAT
สํานักงานการบินพลเรือนแห่งประเทศไทย (CAAT) โดยนายสุทธิพงษ์ คงพูล ผู้อํานวยการ CAAT มอบใบรับรองการดําเนินงานสนามบินสาธารณะของท่าอากาศยานเบตง ให้กรมท่าอากาศยาน (ทย.) โดยมีนายสมเกียรติ  มณีสถิตย์ รองอธิบดีกรมท่าอากาศยาน เป็นผู้รับมอบแทนอธิบดีกรมท่าอากาศยาน
สํานักงานการบินพลเรือนแห่งประเทศไทย (CAAT) โดยนายสุทธิพงษ์ คงพูล ผู้อํานวยการ CAAT มอบใบรับรองการดําเนินงานสนามบินสาธารณะของท่าอากาศยานเบตง ให้กรมท่าอากาศยาน (ทย.) โดยมีนายสมเกียรติ มณีสถิตย์ รองอธิบดีกรมท่าอากาศยาน เป็นผู้แทนอธิบดีกรมท่าอากาศยานรับมอบใบรับรอง ฯ ในวันที่ 28 มกราคม 2565 ณ ห้องประชุมอู่ตะเภา CAAT
เส้นทางการบินใหม่ของประเทศไทย หาดใหญ่ - เบตง - หาดใหญ่ และดอนเมือง - เบตง - ดอนเมือง กําลังเตรียมพร้อมที่จะเปิดให้บริการเที่ยวบินเชิงพาณิชย์อย่างเป็นทางการในเร็ว ๆ นี้ หลังจากท่าอากาศยานเบตงได้รับใบรับรองการดําเนินงานสนามบินสาธารณะ (Public Aerodrome Aerodrome Operating Certificate: PAOC) จาก CAAT ทําให้ท่าอากาศยานแห่งนี้สามารถให้บริการแบบสาธารณะได้ตามกฎหมายตั้งแต่นี้เป็นต้นไป
อย่างไรก็ตาม แม้ท่าอากาศยานเบตงจะยังไม่ได้เปิดให้บริการเชิงพาณิชย์อย่างเป็นทางการ แต่สามารถให้บริการเที่ยวบินของราชการและเที่ยวบินส่วนบุคคลที่สนใจทําการบินได้แล้ว
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 24 – 29 ธันวาคม 2564
วันพฤหัสบดีที่ 30 ธันวาคม 2564
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 24 – 29 ธันวาคม 2564
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 24 – 29 ธันวาคม 2564 พบการกระทําผิด จํานวน 258 คดี คิดเป็นเงินค่าปรับ 3.40 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 24 –29 ธันวาคม 2564) พบว่ามีการกระทําผิด จํานวน 258 คดี คิดเป็นเงินค่าปรับ 3.40 ล้านบาท โดยแยกเป็น สุรา จํานวน 168 คดี ค่าปรับ 1.17 ล้านบาท ยาสูบ จํานวน 68 คดี ค่าปรับ 1.53 ล้านบาท ไพ่ จํานวน 1 คดี ค่าปรับ 0.01 ล้านบาท น้ํามันและผลิตภัณฑ์น้ํามัน จํานวน 1 คดี ค่าปรับ 0.01 ล้านบาท น้ําหอม จํานวน 1 คดี ค่าปรับ 0.03 ล้านบาท รถจักรยานยนต์ จํานวน 14 คดี ค่าปรับ 0.39 ล้านบาท และสินค้าอื่น ๆ จํานวน 5 คดี ค่าปรับ 0.26 ล้านบาท โดยมีของกลางแยกเป็นน้ําสุรา จํานวน 13,251.775 ลิตร ยาสูบ จํานวน 12,888 ซอง ไพ่ จํานวน 24 สํารับ น้ํามันและผลิตภัณฑ์น้ํามัน จํานวน 95.000 ลิตร น้ําหอม จํานวน 25,500 ขวด รถจักรยานยนต์ จํานวน 16 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม – 29 ธันวาคม 2564 พบว่ามีการกระทําผิด จํานวน 6,771 คดี คิดเป็นเงินค่าปรับ 137.19 ล้านบาท โดยแยกเป็น สุรา จํานวน 3,512 คดี ค่าปรับ 29.67 ล้านบาท ยาสูบ จํานวน 2,451 คดี ค่าปรับ 71.51 ล้านบาท ไพ่ จํานวน 94 คดี ค่าปรับ 1.16 ล้านบาท น้ํามันและผลิตภัณฑ์น้ํามัน จํานวน 168 คดี ค่าปรับ 14.43 ล้านบาท น้ําหอม จํานวน 32 คดี ค่าปรับ 1.32 ล้านบาท รถจักรยานยนต์ จํานวน 371 คดี ค่าปรับ จํานวน 8.25 ล้านบาท และสินค้าอื่น ๆ จํานวน 143 คดี ค่าปรับ 10.85 ล้านบาท โดยมีของกลางแยกเป็นน้ําสุรา จํานวน 48,751.181 ลิตร ยาสูบ จํานวน 1,663,823 ซอง ไพ่ จํานวน 5,167 สํารับ น้ํามันและผลิตภัณฑ์น้ํามัน จํานวน 433,018.000 ลิตร น้ําหอม จํานวน 60,572 ขวด รถจักรยานยนต์ จํานวน 448 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” เตรียมเป็นประธานการประชุม คกก. เฉพาะกิจเพื่อบริหารสถานการณ์วิกฤติเศรษฐกิจ นัดแรกพรุ่งนี้ ระดมทีมเศรษฐกิจ-มั่นคง-การต่างประเทศ รับมือภัยเศรษฐกิจโลกทุกระดับ
วันพุธที่ 10 สิงหาคม 2565
โฆษกรัฐบาลเผย “นายกฯ” เตรียมเป็นประธานการประชุม คกก. เฉพาะกิจเพื่อบริหารสถานการณ์วิกฤติเศรษฐกิจ นัดแรกพรุ่งนี้  ระดมทีมเศรษฐกิจ-มั่นคง-การต่างประเทศ รับมือภัยเศรษฐกิจโลกทุกระดับ
โฆษกรัฐบาลเผย “นายกฯ” เตรียมเป็นประธานการประชุม คกก. เฉพาะกิจเพื่อบริหารสถานการณ์วิกฤติเศรษฐกิจ นัดแรกพรุ่งนี้  ระดมทีมเศรษฐกิจ-มั่นคง-การต่างประเทศ รับมือภัยเศรษฐกิจโลกทุกระดับ
วันที่ 10 สิงหาคม 2565 นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีกําหนดการเป็นประธานการประชุมคณะกรรมการเฉพาะกิจเพื่อบริหารสถานการณ์วิกฤติเศรษฐกิจครั้งที่ 1/2565 ในวันพรุ่งนี้ (11 สิงหาคม 2565) เวลา 10.30 น. ณ ตึกภักดีบดินทร์ ทําเนียบรัฐบาล โดยมีผู้เข้าร่วมประชุมทั้งระดับรองนายกรัฐมนตรี ได้แก่ พลเอก ประวิตร วงษ์สุวรรณ นายอนุทิน ชาญวีรกูล นายจุรินทร์ ลักษณวิศิษฏ์ นายดอน ปรมัตถ์วินัย นายสุพัฒนพงษ์ พันธ์มีเชาว์ รวมทั้ง รัฐมนตรีว่าการกระทรวงการคลัง รัฐมนตรีว่าการกระทรวงเกษตรและสหกรณ์ รัฐมนตรีว่าการกระทรวงคมนาคม รัฐมนตรีว่าการกระทรวงมหาดไทย และรัฐมนตรีว่าการกระทรวงอุตสาหกรรม และปลัดกระทรวง เลขา สมช. หัวหน้าส่วนราชการที่สําคัญทั้งด้านเศรษฐกิจและความมั่นคง ร่วมหารือ
โฆษกประจําสํานักนายกรัฐมนตรี ยังเปิดเผยวาระเพื่อทราบที่จะมีการรายงานในที่ประชุม โดยกระทรวงการต่างประเทศ จะเป็นผู้นําเสนอการประเมินสถานการณ์ความขัดแย้งระหว่างรัสเซีย-ยูเครน รวมถึงความขัดแย้งด้านภูมิรัฐศาสตร์อื่น ๆ ขณะที่ สํานักงานสภาพัฒนาการเศรษฐกิจและสังคมแห่งชาติ จะนําเสนอการประเมินสถานการณ์ผลกระทบด้านเศรษฐกิจที่สําคัญ โดยที่ประชุมมีวาระพิจารณาที่สําคัญ คือ ข้อเสนอแผนเตรียมความพร้อมรองรับสถานการณ์ในระดับวิกฤตเศรษฐกิจ
“การประชุมครั้งนี้ สืบเนื่องจากสถานการณ์ความขัดแย้งระหว่างรัสเซียและยูเครน และภูมิรัฐศาสตร์อื่น ๆ ซึ่งได้ส่งผลกระทบต่อเศรษฐกิจไทยและทั่วโลก การประชุมครั้งนี้ จึงเป็นการร่วมกันประเมินผลกระทบดังกล่าว และพิจารณาหาแนวทางเตรียมความพร้อมรองรับสถานการณ์หากเกิดวิกฤตเศรษฐกิจขึ้นในระยะต่อไป โดยนายกรัฐมนตรีต้องการให้มีการติดตาม วิเคราะห์ปัจจัยและความเสี่ยงให้ครบทุกมิติ เพื่อใช้ในการกําหนดมาตรการแก้วิกฤตเศรษฐกิจที่เกิดขึ้นทั่วโลก เป็นการเตรียมความพร้อมแผนเผชิญเหตุรองรับล่วงหน้าหากเกิดวิกฤต แทนการรอให้วิกฤตเกิดก่อนแล้วค่อยดําเนินการ เพื่อให้เศรษฐกิจไทย/คนไทย สามารถ ‘ต้านทาน พร้อมรับ และไปต่อได้’ ในช่วงเศรษฐกิจ และการเมืองระหว่างประเทศที่มีความไม่แน่นอนสูงขึ้นในขณะนี้”นายธนกร กล่าว
รัฐบาลไทย-ข่าวทำเนียบรัฐบาล-นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม นำความห่วงใยจากนายก ออกมาตรการดูแลคืนลอยกระทง
วันเสาร์ที่ 13 พฤศจิกายน 2564
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม นําความห่วงใยจากนายก ออกมาตรการดูแลคืนลอยกระทง
พร้อมเปิดสายด่วนแจ้งเหตุทางน้ํา โทร. 1199
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม เปิดเผยว่า ด้วย พณฯ ท่านพลเอกประยุทธ์ จันทร์โอชา นายกรัฐมนตรี และ รมว.กลาโหม ได้มีความห่วงใยถึงการจัดงานเทศกาลวันลอยกระทง 2564 จึงได้สั่งการให้หน่วยงานที่มีส่วนเกี่ยวข้อง ดูแลและเตรียมความพร้อมการจัดงานลอยกระทงในวันที่ 19 พฤศจิกายน 2564 ในทุกพื้นที่ให้มีความปลอดภัยและเรียบร้อย โดยยึดตามมาตรการการป้องกันการติดเชื้อไวรัส COVID-19 COVID-Free Setting /Universal Prevention และ DMHTT ตนจึงได้สั่งการให้กรมเจ้าท่ากําหนดแผนการปฏิบัติมาตรการเพื่อความปลอดภัยและมาตรการป้องกันโรคติดต่อเชื้อไวรัส COVID-19 ในวันลอยกระทง 2564 ดังนี้
1. จัดตั้งศูนย์อํานวยการความปลอดภัยทางน้ําทั้งส่วนกลางและส่วนภูมิภาค เพื่อสั่งการ ควบคุม และกํากับดูแลการปฏิบัติงานในคืนวันลอยกระทง
2. กําหนดพื้นที่ควบคุมการเดินเรือในพื้นที่กรุงเทพมหานคร
2.1 ในแม่น้ําเจ้าพระยา ตั้งแต่เวลา 16.00 - 24.00 น. ด้านทิศเหนือ สะพานพระราม๗ และด้านทิศใต้ สะพานพระราม๙
2.2 ห้ามเรือกลเดินทะเล เรือบรรทุกสินค้าอันตราย และเรือลากจูงหรือเรือลําเลียงเดินเรือผ่านพื้นที่ควบคุม
3. ท่าเทียบเรือ ให้ผู้ประกอบกิจการ หรือผู้ครอบครองท่าเทียบเรือดําเนินการดังนี้ ติดตั้งป้ายระบุจํานวนคนที่โป๊ะท่าเทียบเรือสามารถรับน้ําหนักได้ให้ชัดเจน ต้องมีพวงชูชีพ ติดตั้งไฟฟ้าส่องสว่างบริเวณท่าเทียบเรือและทางเดินขึ้น - ลงให้เพียงพอ พร้อมจัดที่กั้นทางเดินให้มีความสะดวกและปลอดภัย
4. ให้เจ้าของเรือและผู้ควบคุมเรือต้องตรวจสอบสภาพเรือให้มีความพร้อม รวมทั้งอุปกรณ์ประจําเรือ เช่น เสื้อชูชีพ เครื่องมือดับเพลิงให้อยู่ในสภาพพร้อมใช้งานตลอดเวลา
5. ให้กวดขันและเข้มงวดผู้ประกอบการเรือ เจ้าของเรือ และผู้ประกอบการท่าเรือ ต้องปฏิบัติตามมาตรการการป้องกันการติดเชื้อไวรัส COVID-19 COVID-Free Setting /Universal Prevention และ DMHTT อย่างเคร่งครัด
6. ประชาสัมพันธ์ พร้อมขอความร่วมมือสูงสุดจากผู้โดยสารในการปฏิบัติดังนี้
6.1 สวมหน้ากากอนามัยหรือหน้ากากผ้าทุกคน
6.2 ให้ล้างมือด้วยแอลกอฮอล์ หรือเจลล้างมือทุกครั้งที่ขึ้น - ลงเรือ
6.3 ยืนหรือนั่งในบริเวณที่กําหนด โดยเว้นระยะห่างระหว่างกัน
6.4 เพื่อความปลอดภัยของผู้โดยสารให้ผู้โดยสารปฏิบัติตามคําแนะนําของนายเรือ หรือผู้ควบคุมเรือ เจ้าหน้าที่รัฐ และพนักงานของผู้ประกอบการเรือซึ่งดูแลเรื่องความปลอดภัย
7. เปิดโทรศัพท์สายด่วนรับแจ้งเหตุในกรณีเกิดเหตุฉุกเฉินทางน้ํา หรือต้องการขอความช่วยเหลือจากเจ้าหน้าที่ โทรศัพท์ 02-639-4782, 02-233-1311-8 ต่อ 353 หรือที่สายด่วน กรมเจ้าท่า โทร. 1199 ตลอด 24 ชั่วโมง
รัฐบาลไทย-ข่าวทำเนียบรัฐบาล-กสร. ขานรับข้อสั่งการ รมว. แรงงาน ชี้แจงนายจ้างต้องดูแลสุขภาพลูกจ้างหญิงมีครรภ์ ลดความเสี่ยงจากการทำงานในสถานการณ์โควิด-19
วันศุกร์ที่ 20 สิงหาคม 2564
กสร. ขานรับข้อสั่งการ รมว. แรงงาน ชี้แจงนายจ้างต้องดูแลสุขภาพลูกจ้างหญิงมีครรภ์ ลดความเสี่ยงจากการทํางานในสถานการณ์โควิด-19
กสร. ขานรับข้อสั่งการรมว.แรงงานขอความร่วมมือนายจ้างดูแลสุขภาพลูกจ้างซึ่งเป็นหญิงมีครรภ์ เพื่อความปลอดภัยต่อสุขภาพและลดความเสี่ยงในการติดเชื้อไวรัสโคโรนา 2019 (COVID – 19)
นางโสภา เกียรตินิรชา รองอธิบดีกรมสวัสดิการและคุ้มครองแรงงาน (กสร.) ในฐานะโฆษกกรม ได้เปิดเผยว่า เนื่องด้วยสถานการณ์การแพร่ระบาดของโรคติดเชื้อไวรัสโคโรนา 2019 (COVID – 19) ซึ่งมีแนวโน้มของผู้ป่วยที่ติดเชื้อเพิ่มสูงขึ้น นายสุชาติ ชมกลิ่น รัฐมนตรีว่าการกระทรวงแรงงาน มีความห่วงใยลูกจ้าง ผู้ใช้แรงงานในช่วงสถานการณ์การแพร่ระบาดของโรคติดเชื้อไวรัสนี้เป็นอย่างมาก โดยเฉพาะลูกจ้างซึ่งเป็นหญิงมีครรภ์ เนื่องจากเมื่อติดเชื้อแล้วอาจจะมีความเสี่ยงที่อาการจะรุนแรงกว่าลูกจ้างทั่วไป จึงได้มอบหมายให้กรมสวัสดิการและคุ้มครองแรงงานดําเนินการออกประกาศ กระทรวงแรงงาน เพื่อขอความร่วมมือให้นายจ้างดูแลสุขภาพลูกจ้างซึ่งเป็นหญิงมีครรภ์ที่มีหลักฐานทางการแพทย์รับรองว่าตั้งครรภ์ โดยรัฐมนตรีว่าการกระทรวงแรงงานได้ลงนามในประกาศดังกล่าว เมื่อวันที่ 19 สิงหาคม 2564 เพื่อลดความเสี่ยงในการติดเชื้อไวรัสโคโรนา 2019 (COVID-19) โดยขอให้นายจ้างดําเนินการจัดให้ลูกจ้างซึ่งเป็นหญิงมีครรภ์ทํางานที่บ้าน (Work Form Home) หรือมอบหมายให้ปฏิบัติงานที่ลดความเสี่ยงในการสัมผัส หรือลดการพบปะผู้คนจํานวนมาก โดยคํานึงถึงสุขภาพและความปลอดภัยในการทํางานของลูกจ้างเป็นสําคัญ หรือจัดให้ลูกจ้างซึ่งเป็นหญิงมีครรภ์หยุดงานในช่วงสถานการณ์การแพร่ระบาดของโรคติดเชื้อไวรัสโคโรนา 2019 (COVID – 19) โดยได้รับค่าจ้าง และวันที่นายจ้างให้ลูกจ้างซึ่งเป็นหญิงมีครรภ์หยุดงานไม่ถือเป็นวันหยุด หรือวันลา และให้นับอายุงานต่อเนื่อง
โฆษก กสร. ได้กล่าวเพิ่มเติมว่า การดําเนินการตามประกาศกระทรวงแรงงานในครั้งนี้นายจ้างควรต้องดําเนินการตามแนวปฏิบัติในการดูแลสุขภาพหญิงตั้งครรภ์ในสถานการณ์การแพร่ระบาดของโรคติดเชื้อไวรัสโคโรนา 2019 (COVID – 19) ที่กรมอนามัย กระทรวงสาธารณสุขได้กําหนดไว้ด้วย
รัฐบาลไทย-ข่าวทำเนียบรัฐบาล-รมต. นร. นายอนุชา แนะ สคบ. จับมือภาคเอกชน ศึกษาต้นทุนทางธุรกิจรอบด้าน คำนึงความเดือดร้อนของประชาชนเป็นหลัก ก่อนออกประกาศธุรกิจให้เช่าซื้อรถ
วันพุธที่ 15 ธันวาคม 2564
รมต. นร. นายอนุชา แนะ สคบ. จับมือภาคเอกชน ศึกษาต้นทุนทางธุรกิจรอบด้าน คํานึงความเดือดร้อนของประชาชนเป็นหลัก ก่อนออกประกาศธุรกิจให้เช่าซื้อรถ
รมต. นร. นายอนุชา แนะ สคบ. จับมือภาคเอกชน ศึกษาต้นทุนทางธุรกิจรอบด้าน คํานึงความเดือดร้อนของประชาชนเป็นหลัก ก่อนออกประกาศธุรกิจให้เช่าซื้อรถ
วันนี้ (15 ธันวาคม 2564) เวลา 14.30 น. นายอนุชา นาคาศัย รัฐมนตรีประจําสํานักนายกรัฐมนตรี เป็นประธานการประชุมหารือ มุมมองผู้ประกอบการในอุตสาหกรรมยานยนต์และผลกระทบจาก (ร่าง) ประกาศของคณะกรรมการว่าด้วยสัญญาเรื่อง ให้ธุรกิจให้เช่าซื้อรถยนต์และรถจักรยานยนต์ เป็นธุรกิจที่ควบคุมสัญญา พ.ศ. .... โดยมีนายภราดร ปริศนานันทกุล ส.ส.อ่างทอง โฆษกพรรคภูมิใจไทย นายสิริพงศ์ อังคสกุลเกียรติ ส.ส.ศรีสะเกษ พรรคภูมิใจไทย นายธสรณ์อัฑฒ์ ธนิทธิพันธ์ เลขาธิการคณะกรรมการคุ้มครองผู้บริโภค และผู้แทนจากสมาคมธุรกิจเช่าซื้อรถจักรยานยนต์ไทย สมาคมผู้ประกอบการรถจักรยานยนต์ไทย สมาคมธุรกิจเช่าซื้อไทย สมาคมธนาคารไทย สภาอุตสาหกรรมแห่งประเทศไทย และบริษัท ข้อมูลเครดิตแห่งชาติ จํากัด เข้าร่วม
การหารือในครั้งนี้เป็นผลสืบเนื่องจากการที่กลุ่มผู้ประกอบการได้เคยเข้าหารือเมื่อวันที่ 26 พฤศจิกายน 2564 ที่ผ่านมา ต่อข้อกังวลของทางสมาคมฯ ต่อ (ร่าง) ประกาศฯ ดังกล่าว ที่ออกโดยคณะกรรมการว่าด้วยสัญญา สํานกงานคณะกรรมการผู้บริโภค (สคบ.) ซึ่งได้มีการจัดทําประชาพิจารณ์ (ร่าง) ประกาศฯ ไปแล้วเมื่อวันที่ 8 ตุลาคม - 7 พฤศจิกายน พ.ศ. 2564 โดยมีข้อกังวลเรื่องการกําหนดเพดานอัตราดอกเบี้ยเช่าซื้อ ที่อัตรา 15% ซึ่งภายหลัง สคบ. ปรับตัวเลขเป็น 20% แต่ผู้ประกอบการยังมีความกังวลว่าอาจส่งผลกระทบต่อทุกธุรกิจในห่วงโซ่อุปทาน และมองว่าภาครัฐอาจเสียผลประโยชน์ในการจัดเก็บภาษี รวมถึงอาจเกิดการย้ายฐานการผลิตออกนอกประเทศ ทําให้กระทบการเติบโตทางเศรษฐกิจและการจ้างงานในประเทศ ขณะเดียวกันจะสร้างนิสัยให้ผู้บริโภคพึ่งพิงเงินกู้นอกระบบ และเกิดปัญหาสังคมตามมา นอกจากนี้ ยังมีความกังวลต่อมาตรการคืนรถจบหนี้ มาตรการให้ส่วนลดไม่น้อยกว่า 50% ของมูลค่าหนี้ส่วนที่ขาด (ติ่งหนี้) และมาตรการให้ส่วนลดไม่น้อยกว่า 80% ของดอกเบี้ยที่ยังไม่ถึงกําหนดในกรณีปิดบัญชี ซึ่งมาตรการดังกล่าวอาจส่งผลกระทบรุนแรงต่อผู้ประกอบการเช่นกัน
รัฐมนตรีประจําสํานักนายกรัฐมนตรี กล่าวว่า ในสถานการณ์ปัจจุบันที่ทั่วโลกเผชิญกับสถานการณ์แพร่ระบาดเชื้อไวรัสโควิด-19 ส่งผลกระทบต่อทุกภาคส่วน ทั้งภาคธุรกิจและประชาชนทั่วไป ในการช่วยเหลือให้ทุกภาคส่วนอยู่รอดได้อย่างสมดุล ต้องคํานึงถึงภาพรวมของประเทศ ดังนั้น จึงขอให้ทั้งทาง สคบ. และกลุ่มผู้ประกอบการกลับไปทบทวนต้นทุนทางธุรกิจ นํามาประกอบการพิจารณาจัดทําร่างประกาศอีกครั้ง เพื่อให้ครอบคลุมทุกมิติโดยให้คํานึงถึงประโยชน์ต่อประชาชนเป็นหลัก ขณะเดียวกัน ขอให้ภาคเอกชนเห็นใจประชาชนที่ประสบความยากลําบาก บางคนขาดโอกาสในการดํารงชีวิต เช่น การเป็นเจ้าของยานพาหนะ ซึ่งหากภาคเอกชนเข้าใจส่วนนี้จะเปรียบเสมือนการหยิบยื่นโอกาส ให้พวกเขาสามารถนําไปใช้ดํารงชีวิตได้
รัฐบาลไทย-ข่าวทำเนียบรัฐบาล-รัฐบาลพร้อมแสดงความเป็นไทยในงาน World Expo 2020
วันพฤหัสบดีที่ 30 กันยายน 2564
รัฐบาลพร้อมแสดงความเป็นไทยในงาน World Expo 2020
วันพฤหัสบดีที่ 30 กันยายน 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลพร้อมแสดงความเป็นไทยสู่สายตาประเทศสมาชิกกว่า 190 ประเทศทั่วโลก ภายในงาน World Expo 2020 ณ เมืองดูไบ สหรัฐอาหรับเอมิเรตส์ ผ่านนิทรรศการที่สร้างขึ้นในอาคารจัดแสดง ไทยพาวิลเลี่ยน เช่น เรือพระที่นั่งสุพรรณหงส์และราชรถจําลอง การคมนาคมไทยในอดีต ภาพยนตร์แอนิเมชันแสดงความรุ่งเรืองของไทยจากอดีตมาถึงปัจจุบัน และอนาคตที่จะก้าวสู่การเป็นศูนย์กลางเทคโนโลยีดิจิทัลของภูมิภาค ภาพยนตร์สั้นบอกเล่าเสน่ห์ของไทยในหลากหลายมิติที่สร้างความประทับใจแก่ชาวต่างชาติ ให้มาเยี่ยมเยือน ทําธุรกิจ หรือมาใช้ชีวิตในไทย ผู้สนใจสามารถติดตามกิจกรรมได้ผ่านทางเฟซบุ๊ก อินสตาแกรม ยูทูป และเว็บไซต์ expo2020dubaithailand ตั้งแต่วันที่ 1 ต.ค.2564 – 31 มี.ค.2565
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กระทรวงเกษตรและสหกรณ์ ยื่น FAO ขอรับรอง “วิถีการเลี้ยงควายและเกษตรเชิงนิเวศในพื้นที่ทะเลน้อย” เป็น “มรดกทางการเกษตรโลก”
วันศุกร์ที่ 6 พฤษภาคม 2565
กระทรวงเกษตรและสหกรณ์ ยื่น FAO ขอรับรอง “วิถีการเลี้ยงควายและเกษตรเชิงนิเวศในพื้นที่ทะเลน้อย” เป็น “มรดกทางการเกษตรโลก”
กระทรวงเกษตรและสหกรณ์ ยื่น FAO ขอรับรอง “วิถีการเลี้ยงควายและเกษตรเชิงนิเวศในพื้นที่ทะเลน้อย” เป็น “มรดกทางการเกษตรโลก”
ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยว่า กระทรวงเกษตรและสหกรณ์ได้ยื่นเอกสารขอรับรอง “วิถีการเลี้ยงควายและเกษตรเชิงนิเวศในพื้นที่ทะเลน้อย” เป็น “มรดกทางการเกษตรโลก” (Globally Important Agricultural Heritage System หรือ GIAHS) จากองค์การอาหารและเกษตรแห่งสหประชาชาติ หรือ FAO โดยพื้นที่ดังกล่าวมีความสําคัญเป็นพื้นที่ที่มีความหลากหลายทางชีวภาพสูงมากจนได้รับการประกาศให้เป็นเขตพื้นที่ชุ่มน้ําโลก หรือ “Ramsar site" และมีความสอดคล้องกับหลักเกณฑ์ของ FAO ในการเป็นมรดกทางการเกษตร ที่เน้นการอนุรักษ์มรดกทางการเกษตรโลก เพื่อสร้างความมั่นคงทางอาหารและพัฒนาเศรษฐกิจ ปกป้องและส่งเสริมการใช้ทางชีวภาพให้สอดคล้องกับวัฒนธรรมท้องถิ่นและยั่งยืนบริเวณพื้นที่ชุ่มน้ําทะเลน้อย มีวิถีชีวิตที่มีความเชื่อมโยงกับควายน้ําทะเลน้อย โดยสืบทอดการเลี้ยงควายมายาวนานมากว่า 250 ปี
สําหรับเกษตรกรในพื้นที่ชุ่มน้ําทะเลน้อยมีรายได้หลักจากการขายควาย ประกอบกับการทําประมง ปลูกข้าว และแปรรูปผลิตภัณฑ์จากกระจูด ด้านระบบนิเวศ เมื่อถึงฤดูน้ําหลาก น้ําในทะเลน้อยมีปริมาณสูง ควายน้ําจะดําน้ําลงไปกินหญ้าใต้น้ําและพืชน้ําอย่างสายบัว ใบบัว หรือสาหร่าย กระจูด ซึ่งมีความสําคัญต่อระบบนิเวศในการกําจัดวัชพืช และมูลของควายยังเป็นอาหารให้กับพืชและแพลงตอน ซึ่งเป็นอาหารปลา และในส่วนของด้านวัฒนธรรม ควายเป็นศูนย์รวมของความเชื่อ มีพิธีกรรมและประเพณีที่เกี่ยวข้องกับควาย และทางเดินของควาย นอกจากจะสร้างภูมิทัศน์ที่สวยงามยังช่วยป้องกันการเกิดไฟป่าอีกด้วย
ปลัดกระทรวงเกษตรและสหกรณ์ กล่าวเพิ่มเติมว่า ประเทศไทยได้รับการสนับสนุนให้ผลักดันพื้นที่ชุ่มทะเลน้อย จ.พัทลุง เพื่อขึ้นทะเบียนมรดกทางการเกษตรโลก ผ่านโครงการความร่วมมือระหว่างไทย – FAO เมื่อปี พ.ศ. 2560 โดย FAO ได้สนับสนุนผู้เชี่ยวชาญเพื่อจัดทําแผนงานและเอกสารข้อเสนอการขึ้นทะเบียน (GIAHS Proposal) และได้กําหนดหลักเกณฑ์ที่จะสามารถขึ้นทะเบียนเป็นมรดกทางการเกษตรโลกได้ จะต้องมีองค์ประกอบครบตามหลักเกณฑ์ 5 ข้อ ได้แก่ 1) ความมั่นคงด้านอาหาร/ชีวิตความเป็นอยู่ที่ดี 2) ความหลากหลายทางชีวภาพการเกษตร 3) ระบบความรู้/ภูมิปัญญาท้องถิ่นมีมาแต่ดั้งเดิม 4) วัฒนธรรม ระบบคุณค่า และองค์กรทางสังคม และ 5) ลักษณะภูมิทัศน์/และภูมิทัศน์ทางทะเล โดยในปี พ.ศ. 2564 มีพื้นที่ที่ได้รับการขึ้นทะเบียน GIAHS แล้ว 62 พื้นที่ จาก 22 ประเทศทั่วโลก ทั้งนี้ หากพื้นที่ชุ่มน้ําทะเลน้อยได้รับการขึ้นทะเบียนเป็นมรดกทางการเกษตรโลกได้สําเร็จ จะทําให้เกษตรกรและชุมชนได้รับประโยชน์ในด้านการท่องเที่ยว โอกาสทางการเกษตร การจ้างงานเพิ่มขึ้น รายได้เพิ่มขึ้น และการรักษาความหลากหลายทางชีวภาพ
รัฐบาลไทย-ข่าวทำเนียบรัฐบาล-รมว.พม. ลงพื้นที่ จ.พิษณุโลก มอบโล่สตรีผู้บำเพ็ญประโยชน์เพื่อสังคม เนื่องในวันสตรีสากล 2565 พร้อมหนุนพลังสตรีมีส่วนร่วมขับเคลื่อนประเทศ
วันพุธที่ 16 มีนาคม 2565
รมว.พม. ลงพื้นที่ จ.พิษณุโลก มอบโล่สตรีผู้บําเพ็ญประโยชน์เพื่อสังคม เนื่องในวันสตรีสากล 2565 พร้อมหนุนพลังสตรีมีส่วนร่วมขับเคลื่อนประเทศ
รมว.พม. ลงพื้นที่ จ.พิษณุโลก มอบโล่สตรีผู้บําเพ็ญประโยชน์เพื่อสังคม เนื่องในวันสตรีสากล 2565 พร้อมหนุนพลังสตรีมีส่วนร่วมขับเคลื่อนประเทศ
วันที่ 10 มี.ค. 65 เวลา 13.00 น. ณ ห้องพิจิตรา แกรนด์บอลรูม โรงแรมเมย์ฟลาวเวอร์ แกรนด์ จังหวัดพิษณุโลกนายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานเปิดโครงการอบรมพัฒนาศักยภาพสตรีและการประชุมเชิงปฏิบัติการสมัชชาสตรีจังหวัดพิษณุโลก เนื่องในวันสตรีสากล ประจําปี 2565 พร้อมทั้งพบปะแลกเปลี่ยนความคิดเห็นกับผู้นําสตรีท้องถิ่น โดยมีนางพิกุลแก้ว ไกรฤกษ์ สมาชิกวุฒิสภา และประธานคณะกรรมาธิการการต่างประเทศวุฒิสภา นายรณชัย จิตรวิเศษผู้ว่าราชการจังหวัดพิษณุโลก และคณะผู้บริหารกระทรวง พม. พร้อมด้วยผู้นําสตรีและภาคีเครือข่ายทุกภาคส่วนในพื้นที่ เข้าร่วมงานจากนั้น เป็นประธานมอบโล่ประกาศเกียรติคุณแก่ผู้บําเพ็ญประโยชน์ด้านสังคม จํานวน 6 คน ได้แก่ 1.ศาสตราจารย์พิเศษ ดร.กาญจนา เงารังษี อดีตอธิการบดีมหาวิทยาลัยนเรศวร 2.นางสาวพญา ธาราวุฒิ ประธานสภาอุตสาหกรรมจังหวัดพิษณุโลก 3.นางชุตินันท์ เครือสุข ประธานคณะกรรมการพัฒนาสตรีจังหวัดพิษณุโลก 4.นางอรนุช ชัยชาญ พัฒนาสังคมและความมั่นคงของมนุษย์จังหวัดพิษณุโลก 5.นางสาวนรี ชีวสุทธิศิลป์ ผู้บริหารแบรนด์น้ําหอมมาดามฟิน และ 6.นายกฤษณะพงศ์ สิทธิปัญญา ผู้บริหารโรงเรียนเสริมสวยเดอะลุคส์
นายจุติกล่าวว่า วันนี้เป็นการรวมพลของสตรีเก่งพิษณุโลก ซึ่งสตรียังมีพลังอีกเยอะที่สามารถเข้ามาช่วยเหลือสังคมได้ เพราะสังคมกําลังเปราะบางและมีปัญหา ทั้งนี้ พลเอก ประยุทธ์ จันทร์โอชา นายกรัฐมนตรี ได้ฝากความระลึกถึงและให้ช่วยกันขับเคลื่อนงานโดยไม่ทิ้งใครไว้ข้างหลัง ซึ่งเรามีเป้าหมายว่าสตรีที่เป็นแม่เลี้ยงเดี่ยว แม่ที่เปราะบาง ยังคงต้องการความช่วยเหลืออีกเป็นจํานวนมาก ดังนั้น เราจะรวมพลังกันและแก้ไขปัญหาเหล่านี้ไปด้วยกัน และเราจะไม่ทอดทิ้งใครคือสิ่งสําคัญที่สุด
นายจุติกล่าวเพิ่มเติมว่า ขณะนี้ โลกได้รับผลกระทบจากสงครามและเศรษฐกิจ รวมถึงโครงสร้างค่าครองชีพที่สูงขึ้นมาก ทําให้ทุกคนต้องเตรียมตัวและร่วมมือกันเพื่อฝ่าฟันวิกฤตินี้ไปให้ได้ นอกจากนี้แล้ว ยังมีผลกระทบทางด้านมิติอื่นๆ ดังนั้น คนไทยเราต้องรักกัน เสียสละให้กัน ช่วยเหลือกัน เพื่อให้ทุกคนมีโอกาสเท่าเทียมกันและเดินหน้าไปด้วยกัน สําหรับสตรีที่มีประชากรเกินครึ่งของประเทศ ถ้าเราให้สตรีมีส่วนร่วมมากขึ้นเท่าไหร่ เชื่อว่าพลังทางเศรษฐกิจ พลังทางสังคมของประเทศ จะมีมากขึ้นเท่านั้น
นางชุตินันท์กล่าวรายงานว่า โครงการนี้ เกิดจากการบูรณาการร่วมกันระหว่างกระทรวง พม. โดยสํานักงานพัฒนาสังคมและความมั่นคงของมนุษย์จังหวัดพิษณุโลก และคณะกรรมการพัฒนาสตรีจังหวัดพิษณุโลก (องค์กรสาธารณประโยชน์) เพื่อพัฒนาศักยภาพผู้นําสตรีและภาคีเครือข่ายทุกภาคส่วนในพื้นที่ จํานวน 210 คน ให้มีความรู้ในเรื่องกฎหมายใกล้ตัวที่เกี่ยวข้องกับสตรีและครอบครัวเพื่อนําไปใช้ประโยชน์ในชีวิตประจําวัน และสามารถนําไปประกอบอาชีพได้ เพื่อคุณภาพชีวิตที่ดีขึ้น อีกทั้งกระตุ้นให้ทุกภาคส่วนในสังคมตระหนักถึงความสําคัญของวันสตรีสากล
รัฐบาลไทย-ข่าวทำเนียบรัฐบาล-ออมสิน ชวนลูกหนี้รายย่อยและผู้ประกอบการธุรกิจร้านอาหาร /โรงแรม รีบใช้สิทธิ์พักชำระหนี้ สูงสุด 6 เดือน ก่อนหมดเขต 30 สิงหาคมนี้
วันอาทิตย์ที่ 22 สิงหาคม 2564
ออมสิน ชวนลูกหนี้รายย่อยและผู้ประกอบการธุรกิจร้านอาหาร /โรงแรม รีบใช้สิทธิ์พักชําระหนี้ สูงสุด 6 เดือน ก่อนหมดเขต 30 สิงหาคมนี้
ตามที่ธนาคารได้ออกมาตรการพักชําระหนี้ลูกค้าสินเชื่อรายย่อย และผู้ประกอบการธุรกิจร้านอาหาร โรงแรม รีสอร์ต เกสต์เฮาส์ เซอร์วิสอพาร์ตเม้นท์ ที่ได้รับผลกระทบจากมาตรการควบคุมและป้องกันการแพร่ระบาดของ COVID-19
นายวิทัย รัตนากร ผู้อํานวยการธนาคารออมสิน เปิดเผยว่า ตามที่ธนาคารได้ออกมาตรการพักชําระหนี้ลูกค้าสินเชื่อรายย่อย และผู้ประกอบการธุรกิจร้านอาหาร โรงแรม รีสอร์ต เกสต์เฮาส์ เซอร์วิสอพาร์ตเม้นท์ ที่ได้รับผลกระทบจากมาตรการควบคุมและป้องกันการแพร่ระบาดของ COVID-19 โดยให้พักชําระทั้งเงินต้นและดอกเบี้ยสูงสุด 6 งวด เริ่มตั้งแต่งวด กค- ธค 64 โดยธนาคารได้เปิดให้ลูกหนี้กลุ่มเป้าหมายแจ้งความประสงค์เข้าร่วมมาตรการพักชําระหนี้ และมีผู้สนใจเข้ามาตรการอย่างต่อเนื่อง แต่ยังมีลูกหนี้อีกบางส่วน ที่ยังไม่ได้ใช้สิทธิ์พักชําระหนี้ตามมาตรการนี้ ซึ่งการได้พักชําระหนี้จะช่วยเหลือในเรื่องของการเสริมสภาพคล่อง และยับยั้งไม่ให้ลูกหนี้ต้องกลายเป็นหนี้เสีย (NPL) ที่จะส่งผลกระทบต่อการกู้เงินในอนาคต รวมถึงช่วยลดภาระค่าใช้จ่ายในช่วงที่ต้องขาดรายได้หรือรายได้ไม่แน่นอน จึงขอเชิญชวนให้ผู้ที่ยังไม่ได้แจ้งความประสงค์ขอพักชําระหนี้ โปรดรีบใช้สิทธิ์ ก่อนหมดเขตวันที่ 30 สิงหาคม 2564 นี้
ทั้งนี้ มาตรการพักชําระหนี้ลูกค้าสินเชื่อรายย่อย ที่มีวงเงินกู้ไม่เกิน 200,000 บาท และไม่ใช้หลักทรัพย์ ค้ําประกัน สําหรับผู้ได้รับผลกระทบทําให้ต้องเลิกกิจการ ถูกเลิกจ้าง ขาดรายได้ ฯลฯ ฯลฯ (ยกเว้นข้าราชการและพนักงานรัฐวิสาหกิจ) สามารถเข้าตรวจสอบสิทธิ์ในแอป MyMo และกดทํารายการได้ทันทีที่ปรากฏเมนูพักชําระเงินต้นและดอกเบี้ย ส่วนผู้ที่ยังไม่มีแอป MyMo แต่มีบัตรเดบิต สามารถดาวน์โหลดและเปิดใช้งานแอป MyMo ด้วยตนเองได้โดยใช้ข้อมูลบัตรเดบิต ซึ่งจะได้รับความสะดวกในการขอพักชําระหนี้โดยไม่ต้องเดินทางไปติดต่อที่สาขาธนาคาร สําหรับมาตรการพักชําระหนี้กลุ่มธุรกิจร้านอาหาร โรงแรม รีสอร์ต เกสต์เฮาส์ เซอร์วิส อพาร์ตเม้นท์ ที่เป็นลูกค้าสินเชื่อ SMEs มีวงเงินกู้ไม่กิน 250 ล้านบาท ติดต่อเข้าร่วมมาตรการได้ที่สาขาธนาคาร หรือสอบถามรายละเอียดเพิ่มเติมได้ที่ GSB Contact Center โทร. 1115
อนึ่ง มาตรการพักชําระหนี้ โดยพักเงินงวดผ่อนชําระให้สูงสุด 6 งวด เริ่มตั้งแต่งวดเดือนกรกฎาคม – เดือนธันวาคม 2564 หลังจากเมื่อสิ้นสุดระยะการพักชําระหนี้ ให้กลับมาจ่ายเงินงวดตามเงื่อนไขเดิม โดยเงินต้นและดอกเบี้ยที่ได้พักไว้ จะถูกนําไปรวมชําระในงวดสุดท้ายของสัญญาเงินกู้หรือข้อตกลงที่ทํากับธนาคาร ทั้งนี้ ช่วงระยะเวลาที่พักชําระหนี้ ไม่ถือเป็นการผิดนัดชําระและไม่ส่งผลต่อข้อมูลเครดิตของลูกค้า รวมถึงไม่มีดอกเบี้ยผิดนัดชําระและค่าปรับใดๆ
รัฐบาลไทย-ข่าวทำเนียบรัฐบาล-กยศ. ร่วมกับ ตลท. ให้ความรู้ทางการเงินแก่ผู้กู้ยืม เพิ่มหลักสูตร e-learning นับเป็นชั่วโมงจิตสาธารณะ
วันศุกร์ที่ 25 มีนาคม 2565
กยศ. ร่วมกับ ตลท. ให้ความรู้ทางการเงินแก่ผู้กู้ยืม เพิ่มหลักสูตร e-learning นับเป็นชั่วโมงจิตสาธารณะ
กองทุนเงินให้กู้ยืมเพื่อการศึกษา (กยศ.) และตลาดหลักทรัพย์แห่งประเทศไทย (ตลท.) เพิ่มหลักสูตร SET e-learning ส่งเสริมความรู้ทางการเงินให้แก่นักเรียน นักศึกษาผู้กู้ยืมอย่างต่อเนื่อง รวม 35 หลักสูตร สามารถนับเป็นชั่วโมงจิตสาธารณะได้ถึง 49 ชั่วโมง
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) กล่าวว่า “จากการที่กองทุนได้ร่วมมือกับตลาดหลักทรัพย์แห่งประเทศไทย ในการส่งเสริมความรู้ทางการเงินด้วยการจัดทําหลักสูตร SET e-Learning ให้ความรู้แก่กลุ่มนักเรียน นักศึกษาผู้กู้ยืม บุคลากรในสถานศึกษา และผู้ที่สนใจได้เรียนรู้ด้านการวางแผนการเงิน ด้านการลงทุน และด้านความเป็นผู้ประกอบการ ซึ่งจะเป็นประโยชน์ต่อการเตรียมความพร้อมหรือสร้างโอกาสเพิ่มเติมให้แก่ตนเองในอนาคต โดยเฉพาะกลุ่มผู้กู้ยืมที่อยู่ระหว่างการศึกษา สามารถเข้าเรียนหลักสูตรดังกล่าวและนําไปสะสมจํานวนชั่วโมงจิตสาธารณะให้ครบตามหลักเกณฑ์ที่กองทุนกําหนด โดยในขณะนี้ ตลาดหลักทรัพย์ฯ ได้มีการจัดทําหลักสูตรเพิ่มเติมอีก 20 หลักสูตร เพื่อให้นักเรียน นักศึกษาผู้กู้ยืมได้เลือกเรียนจากเดิมมีจํานวน 15 หลักสูตร รวมทั้งสิ้น 35 หลักสูตร ตัวอย่างหลักสูตรใหม่ๆ ได้แก่ อาชีพยุคใหม่ทําอะไรแล้วปัง, การใช้จ่ายในยุคดิจิทัล, Investment Style, Stock Screening, Innovation Mindset เป็นต้น โดยผู้กู้ยืมต้องลงทะเบียนเข้าเรียนออนไลน์ผ่านระบบกองทุนเงินให้กู้ยืมเพื่อการศึกษาแบบดิจิทัล (DSL) ทางเว็บไซต์ www.studentloan.or.th หรือแอปพลิเคชัน กยศ. Connect เมื่อเรียนจบแต่ละหลักสูตรแล้วจะได้รับใบประกาศนียบัตร สามารถนําไปนับเป็นกิจกรรมจิตสาธารณะสะสมได้ถึง 49 ชั่วโมง
ในปีที่ผ่านมา หลักสูตร SET e-learning ได้รับความสนใจจากนักเรียน นักศึกษาผู้กู้ยืมเป็นอย่างมาก โดยมียอดจํานวนผู้เข้าเรียนสะสมตั้งแต่ปี 2562 จนถึงปัจจุบันแล้วจํานวนกว่า 1,618,000 ราย ทั้งนี้ กองทุนคาดหวังให้ผู้กู้ยืมทุกคนได้มีความรู้ทางการเงิน เพื่อสามารถบริหารจัดการรายได้ ทรัพย์สินและหนี้สินของตนเองได้อย่างเหมาะสม ตลอดจนสามารถชําระคืนเงินกู้ยืมให้กองทุนได้ตามกําหนด เพื่อเป็นทุนหมุนเวียนส่งต่อโอกาสทางการศึกษาให้แก่รุ่นน้องต่อไป” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-ครม.อนุมัติหลักการมาตรการภาษีเพื่อสนับสนุนการบริจาคด้านสาธารณสุขเพิ่มเติม สามารถหักเป็นรายจ่ายได้ 2 เท่าของเงินที่บริจาคเข้ามูลนิธิ 3 แห่ง
วันอังคารที่ 26 กรกฎาคม 2565
ครม.อนุมัติหลักการมาตรการภาษีเพื่อสนับสนุนการบริจาคด้านสาธารณสุขเพิ่มเติม สามารถหักเป็นรายจ่ายได้ 2 เท่าของเงินที่บริจาคเข้ามูลนิธิ 3 แห่ง
ครม.อนุมัติหลักการมาตรการภาษีเพื่อสนับสนุนการบริจาคด้านสาธารณสุขเพิ่มเติม สามารถหักเป็นรายจ่ายได้ 2 เท่าของเงินที่บริจาคเข้ามูลนิธิ 3 แห่ง
วันที่ 26 กรกฎาคม 2565 น.ส.ไตรศุลีไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี (ครม.) อนุมัติหลักการร่างพระราชกฤษฎีกาออกตามความในประมวลรัษฎากรว่าด้วยการยกเว้นรัษฎากร (ฉบับที่ ..) พ.ศ. .... ซึ่งเป็นมาตรการภาษีเพื่อสนับสนุนการบริจาคด้านสาธารณสุข (เพิ่มเติม) มีสาระสําคัญเป็นการยกเว้นภาษีเงินได้ให้แก่บุคคลธรรมดาและบริษัทหรือห้างหุ้นส่วนนิติบุคคล โดยให้หักลดหย่อนหรือหักเป็นรายจ่ายได้ 2 เท่าของจํานวนเงินหรือทรัพย์สินที่บริจาค สําหรับการบริจาคผ่านระบบบริจาคอิเล็กทรอนิกส์ (e-Donation) ของกรมสรรพากร ให้แก่มูลนิธิต่างๆรวม 3 แห่ง ได้แก่ มูลนิธิชัยพัฒนา, มูลนิธิเทคโนโลยีสารสนเทศตามพระราชดําริสมเด็จพระเทพรัตนราชสุดาฯ สยามบรมราชกุมารี และ มูลนิธิรามาธิบดี ในพระราชูปถัมภ์สมเด็จพระเทพรัตนราชสุดาฯ สยามบรมราชกุมารี และยกเว้นภาษีเงินได้ ภาษีมูลค่าเพิ่ม ภาษีธุรกิจเฉพาะ และอากรแสตมป์ สําหรับเงินได้ที่ได้รับจากการโอนทรัพย์สินหรือการขายสินค้า หรือสําหรับการกระทําตราสารอันเนื่องมาจากการบริจาคให้แก่มูลนิธิดังกล่าว ที่ได้ดําเนินการตั้งแต่วันที่ครม.มีมติเห็นชอบถึงวันที่ 31 ธันวาคม 2567
ทั้งนี้เพื่อเป็นการส่งเสริมให้ภาคประชาชนและภาคเอกชนได้มีส่วนร่วมสนับสนุนการบริจาค ซึ่งจะส่งผลให้ประชาชนทั่วไปได้รับการรักษาพยาบาลอย่างมีประสิทธิภาพมากขึ้น รวมทั้งมีส่วนช่วยลดงบประมาณของภาครัฐด้านสาธารณสุขได้อีกทางหนึ่ง โดยกระทรวงการคลังได้ประมาณการการสูญเสียรายได้ คาดว่ามาตรการทางภาษีดังกล่าวจะทําให้ภาครัฐจัดเก็บภาษีลดลงประมาณปีละ 290 ล้านบาท แต่จะเป็นการช่วยลดภาระการจัดสรรงบประมาณรายจ่ายของรัฐบาลในด้านสาธารณสุขเพื่อการแก้ไขปัญหาโรคติดเชื้อไวรัสโคโรนา 2019 อีกทางหนึ่ง
รัฐบาลไทย-ข่าวทำเนียบรัฐบาล-การรถไฟแห่งประเทศไทย มอบหมายให้สถานีรถไฟ เร่งนำผลผลิตผักสด พืชสมุนไพร ที่ได้จากโครงการ “ต้นแบบสถานี/ซุ้มสวยงาม พืชผักกินได้”
วันอังคารที่ 9 พฤศจิกายน 2564
การรถไฟแห่งประเทศไทย มอบหมายให้สถานีรถไฟ เร่งนําผลผลิตผักสด พืชสมุนไพร ที่ได้จากโครงการ “ต้นแบบสถานี/ซุ้มสวยงาม พืชผักกินได้”
แจกจ่ายแก่ปะชาชน ช่วยลดภาระค่าครองชีพช่วงสถานการณ์ผักสดราคาแพง
นายนิรุฒ มณีพันธ์ ผู้ว่า การรถไฟแห่งประเทศไทย (รฟท.) กระทรวงคมนาคม เปิดเผยว่า ได้มอบหมายให้สถานีรถไฟที่อยู่ในโครงการต้นแบบสถานี/ซุ้มสวยงาม พืชผักกินได้ทั่วประเทศ เร่งนําผลผลิตการเกษตร ทั้งผักสด ผักปลอดสารพิษ พืชสมุนไพร นําไปแจกจ่ายให้กับประชาชน และชุมชนในพื้นที่ เพื่อช่วยบรรเทาความเดือดร้อน ลดภาระค่าครองชีพในช่วงสถานการณ์ผักสด และสินค้าต่างๆมีราคาแพง รวมถึงให้นํามาใช้เป็นวัตถุดิบประกอบการอาหาร ช่วยเหลือประชาชน ชุมชน ตลอดจนครอบครัวพนักงาน ลูกจ้าง  หลังจากก่อนหน้านี้ ได้นําพืชสมุนไพร ฟ้าทะลายโจร ขิง ข่า ตะไคร้ ที่ได้จากโครงการฯ ไปแบ่งปันให้กับชุมชน และสถานกักตัว เพื่อใช้บรรเทาความเจ็บป่วยแก่ผู้ที่ได้รับผลกระทบจากการแพร่ระบาดของโรคติดเชื้อไวรัสโควิด-19 มาแล้ว
ทั้งนี้ รฟท. ได้ดําเนินโครงการต้นแบบ สถานี/ซุ้มสวยงาม พืชผักกินได้ มาตั้งแต่ปี 2560 โดยมีการนําพื้นที่รกร้างว่างเปล่า ที่ไม่ได้ใช้ประโยชน์บริเวณใกล้เคียงสถานีรถไฟ และซุ้มเครื่องกั้นถนน มาปรับปรุงเป็นแปลงพืชผัก สําหรับปลูกผักสวนครัว ผักปลอดสารพิษ สมุนไพร โดยมีพนักงาน และลูกจ้างรฟท. ใช้เวลาว่างจากการปฏิบัติหน้าที่ช่วยกันดูแล และนําผลผลิตมาใช้บริโภค แบ่งปันให้กับประชาชน ชุมชนในพื้นที่ ซึ่งปัจจุบันมีสถานีและซุ้มเครื่องกั้นถนนฯ เข้าร่วมแล้ว 31 สถานี และซุ้มกั้นถนนอีก 28 ซุ้ม โดยสามารถปลูกผลผลิตได้อย่างหลากหลาย อาทิ ผักกวางตุ้ง ผักฮ่องเต้ ผักกาดขาว มะเขือ พริก ใบกะเพรา รวมถึงสมุนไพรที่ใช้แทนยารักษาโรค เช่น ขิง ข่า ตะไคร้ ใบมะกรูด ฟ้าทะลายโจร เป็นต้น
“ในอนาคตรฟท. มีแผนขยายโครงการต้นแบบสถานี/ซุ้มสวยงาม พืชผักกินได้ ไปตามตามสถานี และซุ้มกั้นถนนให้ครอบคลุมทั่วประเทศ พร้อมน้อมนําหลักปรัชญาเศรษฐกิจพอเพียงมาใช้ เพื่อพัฒนาพื้นที่ของรฟท. ให้เกิดประโยชน์ และส่งเสริมการใช้เวลาว่างของพนักงานประจําสถานี มาเพาะปลูกพืชผักสวนครัว ผักปลอดสารพิษ สําหรับใช้บริโภคภายในครัวเรือน และแจกจ่ายให้กับชุมชน สถานศึกษาโดยรอบ ซึ่งเป็นการช่วยลดภาระค่าใช้จ่าย และก่อให้เกิดความสมัครสมานสามัคคีระหว่างรฟท. กับชุมชนต่อไป”
รัฐบาลไทย-ข่าวทำเนียบรัฐบาล-กรมทางหลวงชนบท สร้างทางลอดต่างระดับบนถนนเลี่ยงเมืองสันป่าตอง - หางดง จังหวัดเชียงใหม่ คืบหน้ากว่า 87% คาดแล้วเสร็จเดือนเมษายน 65
วันอังคารที่ 21 ธันวาคม 2564
กรมทางหลวงชนบท สร้างทางลอดต่างระดับบนถนนเลี่ยงเมืองสันป่าตอง - หางดง จังหวัดเชียงใหม่ คืบหน้ากว่า 87% คาดแล้วเสร็จเดือนเมษายน 65
โครงการก่อสร้างทางลอดต่างระดับบนถนนเลี่ยงเมืองสันป่าตอง - หางดง อําเภอสันป่าตอง และหางดง จังหวัดเชียงใหม่ (ชม.3035) ซึ่งปัจจุบันได้ดําเนินการก่อสร้างไปแล้วกว่าร้อยละ 87 คาดว่าจะก่อสร้างแล้วเสร็จในเดือนเมษายน 2565
กรมทางหลวงชนบท (ทช.) กระทรวงคมนาคม รายงานความก้าวหน้าโครงการก่อสร้างทางลอดต่างระดับบนถนนเลี่ยงเมืองสันป่าตอง - หางดง อําเภอสันป่าตอง และหางดง จังหวัดเชียงใหม่ (ชม.3035) ซึ่งปัจจุบันได้ดําเนินการก่อสร้างไปแล้วกว่าร้อยละ 87 คาดว่าจะก่อสร้างแล้วเสร็จในเดือนเมษายน 2565 เพื่อแบ่งเบาการจราจรบนถนนสายหลัก เพิ่มประสิทธิภาพในการแก้ไขปัญหาการจราจรติดขัดบนถนนทางหลวงแผ่นดินหมายเลข 108 (ทล.108) ช่วงผ่านเขตเมืองหางดง สันป่าตอง และบ้านทุ่งเสี้ยว เนื่องจากถนนสาย ทล.108 เป็นเส้นทางสายหลักที่เชื่อมไปยังอําเภอหางดง สันป่าตอง จอมทอง ฮอด และอําเภอแม่สะเรียง จังหวัดแม่ฮ่องสอน
นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า จากนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ได้ให้ความสําคัญในเรื่องของการเพิ่มประสิทธิภาพและยกระดับการเดินทางให้กับประชาชน รวมถึงการแก้ไขปัญหาการจราจรติดขัดบนถนนทางหลวงสายหลัก ซึ่งที่ผ่านมา ทช. ได้ดําเนินการก่อสร้างถนนสายเลี่ยงเมืองสันป่าตอง - หางดง (ตอนที่ 1) แล้วเสร็จเมื่อปี 2551 มีจุดเริ่มต้นจากบ้านน้ําบ่อหลวง อําเภอสันป่าตอง - บ้านร้อยจันทร์ อําเภอหางดง ระยะทาง 14.035 กิโลเมตร ถนนสายรองเริ่มต้นจากบ้านน้ําบ่อหลวง - แยก ทล.108 บ้านสันป่าตอง อําเภอสันป่าตอง ระยะทาง 6 กิโลเมตร และก่อสร้างถนนสายเลี่ยงเมืองสันป่าตอง - หางดง (ตอนที่ 2) แล้วเสร็จเมื่อปี 2557 มีจุดเริ่มต้นจากถนน ทล.108 บริเวณบ้านท่าวังพร้าว ไปสิ้นสุดที่บ้านน้ําบ่อหลวง อําเภอสันป่าตอง รวมระยะทาง 13.757 กิโลเมตร รวมถึงก่อสร้างถนนสายเลี่ยงเมืองสันป่าตอง - หางดง (ตอนที่ 3) แล้วเสร็จเมื่อปี 2561 มีจุดเริ่มต้นจากบ้านน้ําบ่อหลวง อําเภอสันป่าตอง - บ้านร้อยจันทร์ อําเภอหางดง (บรรจบถนน ทล.121 บริเวณแยกต้นเกว๋น) ระยะทางรวม 14.035 กิโลเมตร
ทั้งนี้ เพื่อแบ่งเบาปริมาณการจราจรบริเวณดังกล่าวให้มีประสิทธิภาพมากยิ่งขึ้น เพิ่มศักยภาพในการระบายปริมาณรถของถนนวงแหวนรอบเมืองเชียงใหม่ ส่งเสริมการท่องเที่ยวในพื้นที่จังหวัดเชียงใหม่และจังหวัดแม่ฮ่องสอน ให้ประชาชนในพื้นที่และนักท่องเที่ยวสามารถเดินทางได้อย่างสะดวก รวดเร็ว ปลอดภัย ทช. จึงได้ดําเนินการก่อสร้างทางลอดต่างระดับ บนถนนเลี่ยงเมืองสันป่าตอง - หางดง อําเภอสันป่าตอง และเหางดง จังหวัดเชียงใหม่ (ตอนที่ 4) บริเวณแยกต้นเกว๋น (เชื่อมถนน ทล.121 และถนน ทล.1269) รวมระยะทาง 1.830 กิโลเมตร โดยได้ดําเนินการก่อสร้างทางลอดคู่ขนาน 4 ช่องจราจร ไป - กลับ กว้างช่องจราจรละ 3.50 เมตร ความยาว 462.50 เมตร โครงสร้างข้ามคลองชลประทานบนทางแยก กว้าง 70 เมตร ยาว 17 เมตร และก่อสร้างทางเชื่อมบนถนน ทล.121 และถนน ทล.1269 ขนาด 2 - 4 ช่องจราจร กว้างช่องจราจรละ 3.50 เมตร พร้อมติดตั้งระบบสัญญาณไฟจราจร ไฟฟ้าแสงสว่าง เครื่องหมายอํานวยความปลอดภัย และอุปกรณ์ควบคุมระบบระบายน้ํา ใช้งบประมาณในการก่อสร้างรวม 720.300 ล้านบาท
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ห่วงใยประชาชน หลังค่าดัชนีฝุ่นละออง PM 2.5 สูงเกินมาตรฐานในหลายพื้นที่ พร้อมให้หน่วยงานสุขอนามัยและสิ่งแวดล้อมติดตามสถานการณ์ฝุ่นใกล้ชิด แจ้งเตือนประชาชน
วันพฤหัสบดีที่ 21 ตุลาคม 2564
โฆษกรัฐบาลเผย นายกฯ ห่วงใยประชาชน หลังค่าดัชนีฝุ่นละออง PM 2.5 สูงเกินมาตรฐานในหลายพื้นที่ พร้อมให้หน่วยงานสุขอนามัยและสิ่งแวดล้อมติดตามสถานการณ์ฝุ่นใกล้ชิด แจ้งเตือนประชาชน
โฆษกรัฐบาลเผย นายกฯ ห่วงใยประชาชน หลังค่าดัชนีฝุ่นละออง PM 2.5 สูงเกินมาตรฐานในหลายพื้นที่ พร้อมให้หน่วยงานสุขอนามัยและสิ่งแวดล้อมติดตามสถานการณ์ฝุ่นใกล้ชิด แจ้งเตือนประชาชนอย่างสม่ําเสมอด้วย
นายธนกรวังบุญชนะโฆษกประจําสํานักนายกรัฐมนตรีเผยพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมห่วงประชาชนหลังเว็บไซต์IQAIRได้รายงานคุณภาพอากาศของประเทศไทยพบค่ามลพิษฝุ่นPM2.5 AQIเกินร้อยซึ่งอยู่ในระดับที่ไม่ดีต่อสุขภาพใน10สถานที่ได้แก่
1.เชียงดาว,จ.เชียงใหม่194 AQI
2.พระสมุทรเจดีย์,จ.สมุทรปราการ155 AQI
3.สมุทรสงคราม,จ.สมุทรสงคราม155 AQI
4.ทวีวัฒนากทม. 155 AQI
5.บางละมุง,จ.ชลบุรี154 AQI
6.พัทยา,จ.ชลบุรี149 AQI
7.สามพราน,จ.นครปฐม139 AQI
8.วังทองหลางกทม.134 AQI
9.ชลบุรี,จ.ชลบุรี129 AQI
10.บางบ่อ,สมุทรปราการ127 AQI
"นายกรัฐมนตรีฝากความห่วงใยถึงพี่น้องประชาชนโดยเฉพาะผู้สูงอายุและเด็กเล็กในพื้นที่ดัชนีคุณภาพอากาศที่อยู่ในระดับที่ไม่ดีต่อสุขภาพขอให้งดทํากิจกรรมกลางแจ้งและดูแลสุขภาพเป็นพิเศษรวมทั้งยังต้องสวมใส่หน้ากากอนามัย/หน้ากากผ้าตลอดเวลาเพื่อป้องกันฝุ่นละอองรวมทั้งลดปัจจัยเสี่ยงในการแพร่หรือรับเชื้อโควิด19 พร้อมให้หน่วยงานด้านสุขอนามัยและสิ่งแวดล้อมติดตามสถานการณ์ฝุ่นในพื้นที่อย่างใกล้ชิดและแจ้งเตือนประชาชนอย่างสม่ําเสมอด้วย"นายธนกรฯกล่าว
รัฐบาลไทย-ข่าวทำเนียบรัฐบาล-พิธีรับพระราชทานเครื่องราชอิสริยาภรณ์ชั้นสายสะพาย ประจำปี 2564
วันพุธที่ 22 มิถุนายน 2565
พิธีรับพระราชทานเครื่องราชอิสริยาภรณ์ชั้นสายสะพาย ประจําปี 2564
พิธีรับพระราชทานเครื่องราชอิสริยาภรณ์ชั้นสายสะพาย ประจําปี 2564
เมื่อวันพุธที่ 15 มิถุนายน 2565 ณ หอประชุมมหาวิทยาลัยเชียงใหม่ ศาสตราจารย์พิเศษ ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม เป็นประธานในพิธีรับพระราชทานเครื่องราชอิสริยาภรณ์ชั้นสายสะพาย ประจําปี 2564 หน้าพระบรมฉายาลักษณ์พระบาทสมเด็จพระเจ้าอยู่หัว สําหรับหน่วยงานและสถาบันอุดมศึกษาในสังกัดกระทรวงการอุดมศึกษา วิทยาศาสตร์ วิจัยและนวัตกรรมที่ตั้งอยู่ในพื้นที่ภาคเหนือ โดยมีศาสตราจารย์คลินิก นพ.นิเวศ นันทจิต อธิการบดีมหาวิทยาลัยเชียงใหม่ พร้อมด้วยคณะผู้บริหารกระทรวงการอุดมศึกษา วิทยาศาสตร์ วิจัยและนวัตกรรม ร่วมพิธีฯ
กระทรวงการอุดมศึกษา วิทยาศาสตร์ วิจัยและนวัตกรรม ได้ขอพระราชทานเครื่องราชอิสริยาภรณ์ ประจําปี 2564 และพระบาทสมเด็จพระเจ้าอยู่หัวทรงพระกรุณาโปรดเกล้าโปรดกระหม่อมพระราชทานเครื่องราชอิสริยาภรณ์อันเป็นที่เชิดชูยิ่งช้างเผือก และเครื่องราชอิสยาภรณ์อันมีเกียรติยศยิ่งมงกุฎไทย ชั้นสายสะพาย เนื่องในโอกาสพระราชพิธีเฉลิมพระชนมพรรษา วันที่ 28 กรกฎาคม 2564 และทรงพระกรุณาโปรดเกล้าโปรดกระหม่อม ให้ส่วนราชการและหน่วยงานต่าง ๆ จัดพิธีรับพระราชทานเครื่องราชอิสริยาภรณ์หน้าพระบรมฉายาลักษณ์ในสถานที่ที่เหมาะสม ซึ่งในปี 2564 กระทรวงการอุดมศึกษา วิทยาศาสตร์ วิจัยและนวัตกรรม มีผู้ได้รับพระราชทานเครื่องราชอิสริยาภรณ์ชั้นสายสะพาย จํานวน 1,098 ราย และได้กําหนดจัดพิธีรับพระราชทานเครื่องราชอิสริยาภรณ์โดยแบ่งเป็น 4 ภูมิภาค ได้แก่ ภาคกลาง ภาคเหนือ ภาคตะวันออกเฉียงเหนือ และภาคใต้ โดยพิธีรับพระราชทานเครื่องราชอิสริยาภรณ์ฯ
ในวันนี้สําหรับหน่วยงานและสถาบันการอุดมศึกษาในสังกัดกระทรวงการอุดมศึกษา วิทยาศาสตร์ วิจัยและนวัตกรรมที่ตั้งอยู่ในพื้นที่ภาคเหนือ มีผู้ได้รับพระราชทานเครื่องราชอิสริยาภรณ์ ชั้นสายสะพาย จํานวน 168 ราย ประกอบด้วยราชบัณฑิตและกรรมการที่ทรงพระกรุณาโปรดเกล้า ฯ แต่งตั้ง และบุคลากรในสังกัดกระทรวงการอุดมศึกษา วิทยาศาสตร์ วิจัยและนวัตกรรม แบ่งเป็น เครื่องราชอิสริยาภรณ์ชั้นมหาปรมาภรณ์ช้างเผือก (ม.ป.ช.) จํานวน 6 ราย เครื่องราชอิสริยาภรณ์ชั้นมหาวชิรมงกุฎ (ม.ว.ม.) จํานวน 4 ราย เครื่องราชอิสริยาภรณ์ชั้นประถมาภรณ์ช้างเผือก (ป.ช.) จํานวน 2 ราย เครื่องราชอิสริยาภรณ์ชั้นประถมาภรณ์มงกุฎไทย (ป.ม.) จํานวน 156 ราย
รัฐบาลไทย-ข่าวทำเนียบรัฐบาล-สธ.เพิ่มศักยภาพรพ.บุษราคัม ดูแลผู้ป่วยสีแดง
วันจันทร์ที่ 26 กรกฎาคม 2564
สธ.เพิ่มศักยภาพรพ.บุษราคัม ดูแลผู้ป่วยสีแดง
กระทรวงสาธารณสุข เพิ่มเตียงดูแลผู้ป่วยอาการวิกฤต เครื่องช่วยหายใจไฮโฟลว์ อุปกรณ์การแพทย์ ระดมแพทย์และเภสัชกร เขตสุขภาพละ 3 คน พยาบาลจังหวัดละ 3 คน รองรับผู้ป่วยสีแดงให้ได้รับการดูแลอย่างเต็มที่ พร้อมสร้างขวัญกําลังใจผู้ปฏิบัติงาน เสนอเพิ่มค่าตอบแทน
กระทรวงสาธารณสุข เพิ่มเตียงดูแลผู้ป่วยอาการวิกฤต เครื่องช่วยหายใจไฮโฟลว์ อุปกรณ์การแพทย์ ระดมแพทย์และเภสัชกร เขตสุขภาพละ 3 คน พยาบาลจังหวัดละ 3 คน รองรับผู้ป่วยสีแดงให้ได้รับการดูแลอย่างเต็มที่ พร้อมสร้างขวัญกําลังใจผู้ปฏิบัติงาน เสนอเพิ่มค่าตอบแทน 3 เท่าจากภาระงานหนัก
วันนี้ (26 กรกฎาคม 2564) นายแพทย์เกียรติภูมิ วงศ์รจิต ปลัดกระทรวงสาธารณสุข กล่าวว่ารองนายกรัฐมนตรีและรัฐมนตรีว่าการกระทรวงสาธารณสุข รัฐมนตรีช่วยว่าการกระทรวงสาธารณสุข มีความห่วงใยผู้ป่วยโควิด 19 ต้องการให้ทุกคนได้เข้าสู่ระบบการรักษา โดยกลุ่มสีเขียวที่ไม่มีอาการหรืออาการเล็กน้อยได้รับการดูแลที่บ้านหรือในชุมชน ติดตามดูแลโดย ทีมปฏิบัติการเชิงรุกComprehensive COVID-19 Response Team (CCR Team) สําหรับการดูแลผู้ป่วยกลุ่มสีเหลืองและกลุ่มสีแดงที่มีจํานวนเพิ่มขึ้น กระทรวงสาธารณสุขได้ให้โรงพยาบาลบุษราคัมร่วมดูแล ขณะนี้รับผู้ป่วยรายใหม่วันละ 300 กว่าราย ยอดผู้ป่วยสะสมตั้งแต่ 14 พฤษภาคม -17 กรกฎาคม 2564 จํานวน 9,435 ราย ในช่วง 1 สัปดาห์ที่ผ่านเพิ่มขึ้นถึง 2,622 ราย ทําให้ยอดผู้ป่วย ณ วันที่ 25 กรกฎาคม 2564 มีจํานวนสะสม 12,057 ราย ขณะนี้มีผู้ป่วยนอนรักษาในโรงพยาบาล 3,610 ราย กลับบ้านไปแล้ว 8,000 กว่าราย
นายแพทย์เกียรติภูมิกล่าวต่อว่า จากสถานการณ์การระบาดต่อเนื่องและรุนแรงในพื้นที่กรุงเทพมหานครและปริมณฑล ทําให้ขณะนี้สัดส่วนของผู้ป่วยที่มีอาการหนักในโรงพยาบาลบุษราคัมมีจํานวนมากขึ้น ที่ประชุมEOC กระทรวงสาธารณสุขได้เห็นชอบให้พัฒนาพื้นที่รองรับผู้ป่วยวิกฤติสีแดงเข้มเพิ่มจํานวน 17 เตียง และได้จัดงบประมาณในการจัดหาเครื่องช่วยหายใจไฮไฟลว์ และอุปกรณ์การแพทย์ที่สําคัญอื่นๆ เพิ่มเติม รวมทั้งสัปดาห์ที่ผ่านมาได้รับการสนับสนุนเครื่องช่วยหายใจไฮโฟลว์เพิ่มอีก 45 เครื่อง เพื่อให้การดูแลผู้ป่วยซึ่งขณะนี้ที่จําเป็นต้องใช้ออกซิเจน 700 ราย และต้องใส่เครื่องช่วยใจไฮโฟลว์ 200 ราย ซึ่งมีจํานวนเพิ่มขึ้นจากช่วงที่ผ่านมา โดยจนถึงวันที่ 17 กรกฎาคม 2564 มีผู้ป่วยใส่เครื่องช่วยหายใจไฮโฟลว์ 158 ราย, ช่วงวันที่ 18 - 22 กรกฎาคม 2564 มีจํานวน 164 ราย
นอกจากนี้ ตั้งแต่วันนี้เป็นต้นไป ได้ระดมกําลังคนเพิ่มจากส่วนภูมิภาค ประกอบด้วย แพทย์และเภสัชกร เขตสุขภาพละ 3 คน พยาบาลจังหวัดละ 3 คน และส่วนกลางสนับสนุนเจ้าหน้าที่back office วันละ 20 คน เพื่อเป็นกําลังเสริมการทํางานให้ทุกหน่วยงาน รวมทั้งเพื่อเป็นขวัญกําลังใจบุคลากรที่มีภาระงานหนักมากในเดือนกรกฎาคม โรงพยาบาลบุษราคัมได้เสนอปรับค่าตอบแทนสําหรับผู้ปฏิบัติงานเพิ่มขึ้นเป็น 3 เท่า ขณะนี้อยู่ระหว่างการดําเนินการขออนุมัติจากหน่วยงานที่เกี่ยวข้อง
“โรงพยาบาลบุษราคัมยังคงมีเจตจํานงมุ่งมั่นที่จะเป็นที่พึ่งของประชาชน โดยบุคลากรที่มีจิตอาสา จากภูมิภาคของประเทศไทยเพื่อให้ผู้ป่วยได้รับการดูแลรักษาอย่างดีที่สุด กระทรวงสาธารณสุข ขอขอบคุณในน้ําใจ ความเสียสละของบุคลากรทุกท่าน ” นายแพทย์เกียรติภูมิกล่าว
************************************26 กรกฎาคม 2564
รัฐบาลไทย-ข่าวทำเนียบรัฐบาล-ธ.ก.ส. จัดกิจกรรมเด็กแห่งชาติ ปี 2565 “ยุคโควิด KIDS พอเพียง”
วันพฤหัสบดีที่ 6 มกราคม 2565
ธ.ก.ส. จัดกิจกรรมเด็กแห่งชาติ ปี 2565 “ยุคโควิด KIDS พอเพียง”
ธ.ก.ส. จัดกิจกรรมมอบของขวัญวันเด็ก ประจําปี 2565 “ยุคโควิด KIDS พอเพียง” ให้กับตัวแทนชุมชน โรงเรียน และศูนย์เยาวชน จํานวนกว่า 10,000 ชิ้น เพื่อนําไปส่งต่อให้กับเด็กและเยาวชนในพื้นที่ต่าง ๆ
นายสมเกียรติ กิมาวหา รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เป็นประธานในกิจกรรมมอบของขวัญวันเด็ก ประจําปี 2565 “ยุคโควิด KIDS พอเพียง” ให้กับตัวแทนชุมชน โรงเรียน และศูนย์เยาวชน จํานวนกว่า 10,000 ชิ้น เพื่อนําไปส่งต่อให้กับเด็กและเยาวชนในพื้นที่ต่าง ๆ ซึ่งเป็นการปรับรูปแบบการจัดงานกิจกรรมวันเด็กแห่งชาติให้สอดคล้องกับการป้องกันการแพร่ระบาดของเชื้อไวรัสโควิด-19 เมื่อวันที่ 6 มกราคม 2565 ณ ธ.ก.ส. สํานักงานใหญ่ กรุงเทพฯ นอกจากนี้ ธ.ก.ส. ยังได้จัดกิจกรรมการประกวดเรียงความในหัวข้อ “ต้นไม้ของฉัน” และประกวดคลิปวิดีโอในหัวข้อ “ความสุขของฉัน” ชิงเงินรางวัลที่ 1 ทุนการศึกษา 30,000 บาท และรางวัลอื่น ๆ พร้อมเกียรติบัตร มูลค่ารวม 150,000 บาท ซึ่งมีการประกาศผลรางวัลไปแล้วเมื่อวันที่ 3 มกราคม 2565 ที่ผ่านมา โดยสามารถเข้ารับชมผลงานของน้อง ๆ ที่ได้รับรางวัลทั้ง 16 คน ได้ที่ www.baac.or.th และ YouTube Channel : BAAC Thailand
รัฐบาลไทย-ข่าวทำเนียบรัฐบาล-วันนี้ สธ. ลงนาม Pfizer ประเทศไทย นำเข้าวัคซีน 20 ล้านโดส ไตรมาส 4
วันอังคารที่ 20 กรกฎาคม 2564
วันนี้ สธ. ลงนาม Pfizer ประเทศไทย นําเข้าวัคซีน 20 ล้านโดส ไตรมาส 4
กระทรวงสาธารณสุข โดยกรมควบคุมโรค และ ผู้จัดการบริษัท Pfizer ประเทศไทยและอินโดไชนา ลงนามในสัญญาการจัดหาวัคซีนโควิด 19 ชนิด mRNA จํานวน 20 ล้านโดส ส่งภายในไตรมาส 4 ปีนี้
กระทรวงสาธารณสุข โดยกรมควบคุมโรค และ ผู้จัดการบริษัท Pfizer ประเทศไทยและอินโดไชนา ลงนามในสัญญาการจัดหาวัคซีนโควิด 19 ชนิด mRNA จํานวน 20 ล้านโดส ส่งภายในไตรมาส 4 ปีนี้
วันนี้ (20 กรกฎาคม 2564) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยดร.สาธิต ปิตุเตชะ รัฐมนตรีช่วยว่าการกระทรวงสาธารณสุข และนายแพทย์เกียรติภูมิ วงศ์รจิต ปลัดกระทรวงสาธารณสุข เป็นสักขีพยานการลงนามในสัญญาการจัดหาวัคซีนโควิด 19 ชนิด mRNA ระหว่างนายแพทย์โอภาส การย์กวินพงศ์ อธิบดีกรมควบคุมโรค และ Ms. Deborah Seifert ผู้จัดการบริษัท Pfizer ประเทศไทยและอินโดไชนา เพื่อจัดหาวัคซีนโควิด 19 จํานวน 20 ล้านโดส
นายอนุทินกล่าวว่า ประเทศไทยได้ทํางานร่วมกับบริษัทไฟเซอร์อย่างหนักในช่วง 2-3 เดือนที่ผ่านมา เพื่อให้บรรลุเป้าหมายข้อตกลงร่วมกันในการจัดหาวัคซีนชนิด mRNA ของไฟเซอร์ 20 ล้านโดสมาให้กับคนไทย เชื่อว่าความร่วมมือนี้จะนําไปสู่การทํางานร่วมกันอย่างใกล้ชิดมากขึ้น มั่นใจว่าวัคซีนที่สั่งซื้อจะมาภายในไตรมาสที่ 4 ของปีนี้ตามข้อตกลงในสัญญา อย่างไรก็ตาม จะมีวัคซีนไฟเซอร์ที่ได้รับบริจาคจากประเทศสหรัฐอเมริกา 1.5 ล้านโดสมาถึงในปลายเดือนนี้ เพื่อฉีดให้กับบุคลากรทางการแพทย์และสาธารณสุขด่านหน้า ผู้สูงอายุ และกลุ่มอื่น ๆ ตามที่คณะกรรมการโรคติดต่อแห่งชาติมีมติเห็นชอบ รวมทั้งประเทศไทยมีแผนสั่งซื้อวัคซีนไฟเซอร์เพิ่มเติมอีก 50 ล้านโดสในปีหน้า
ทั้งนี้ วัคซีนไฟเซอร์ ได้รับการขึ้นทะเบียนแบบมีเงื่อนไขจากสํานักงานคณะกรรมการอาหารและยา (อย.) เมื่อวันที่ 24 มิถุนายน พ.ศ. 2564 นับเป็นวัคซีนโควิด-19 รายการที่ 6 ของไทย ซึ่งแผนการฉีดประกอบด้วยการฉีดวัคซีนจํานวน 2 เข็ม โดยเข็มที่ 2 ห่างจากเข็มแรก 21 วัน และขึ้นทะเบียนให้ใช้สําหรับผู้ที่มีอายุ 12 ปีขึ้นไป ขณะที่วัคซีนอีก 5 รายการขึ้นทะเบียนสําหรับผู้ที่มีอายุ 18 ปีขึ้นไป ทั้งนี้ วัคซีนตัวนี้เป็นวัคซีนโควิด-19 ที่ได้รับการรับรองให้นํามาใช้ในภาวะฉุกเฉินโดยองค์การอนามัยโลก (WHO EUL) ทําให้มั่นใจได้ว่าประเทศไทยจะมีวัคซีนหลากหลายชนิดฉีดให้กับประชาชนและสร้างความมั่นคงทางสุขภาพของประเทศไทยต่อไป
รัฐบาลไทย-ข่าวทำเนียบรัฐบาล-"คลัง" ขยายเวลาให้นายจ้าง - ลูกจ้าง เลื่อนส่งเงินเข้ากองทุนสำรองเลี้ยงชีพได้ งวด ม.ค. - มิ.ย. 65
วันพุธที่ 26 มกราคม 2565
"คลัง" ขยายเวลาให้นายจ้าง - ลูกจ้าง เลื่อนส่งเงินเข้ากองทุนสํารองเลี้ยงชีพได้ งวด ม.ค. - มิ.ย. 65
.....
เว็บไซต์ราชกิจานุเบกษา เผยแพร่ประกาศกระทรวงการคลัง ขยายระยะเวลาการช่วยเหลือนายจ้างและลูกจ้าง ที่ได้รับผลกระทบจากการแพร่ระบาดของโรค COVID-19 ในปัจจุบัน ให้สามารถหยุดหรือเลื่อนการส่งเงินสะสมหรือเงินสมทบเข้ากองทุนสํารองเลี้ยงชีพได้เป็นการชั่วคราว
.
ตั้งแต่งวดนําส่งเงินของเดือน ม.ค. – มิ.ย. 65 โดยฝ่ายลูกจ้าง และนายจ้างที่ไม่ได้นําส่งเงินสมทบในช่วงนี้ให้ถือว่าสถานภาพยังคงอยู่ และนับอายุการเป็นสมาชิกกองทุนฯ ต่อเนื่องได้ เพื่อบรรเทาปัญหาความเดือดร้อนของลูกจ้างและนายจ้างและเป็นหลักประกันรายได้สู่ความมั่นคงทางการเงินในอนาคต
.
อ่านเพิ่มเติม คลิกhttp://www.ratchakitcha.soc.go.th/.../2565/E/016/T_0035.PDF
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เพิ่มนักโทษ 350 คน ช่วยกทม.ลอกท่อ สั่งจัดสรรเจ้าหน้าที่เตรียมพร้อมออกคุมงาน
วันพุธที่ 27 กรกฎาคม 2565
รัฐมนตรีว่าการกระทรวงยุติธรรม เพิ่มนักโทษ 350 คน ช่วยกทม.ลอกท่อ สั่งจัดสรรเจ้าหน้าที่เตรียมพร้อมออกคุมงาน
รัฐมนตรีว่าการกระทรวงยุติธรรม เพิ่มนักโทษ 350 คน ช่วยกทม.ลอกท่อ สั่งจัดสรรเจ้าหน้าที่เตรียมพร้อมออกคุมงาน แจ้งผู้ว่า กทม. เปิดโปรโมชั่นทําให้ก่อนจ่ายทีหลัง หวังช่วยลดปัญหาน้ําท่วมเร่งด่วน
เมื่อวันที่ 27 กรกฎาคม เวลา 10.00 น. ที่กระทรวงยุติธรรม มีการประชุมผู้บริหารกระทรวงยุติธรรม โดยมีนายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุม พร้อมด้วย น.ส.ณัฐธ์ภัสส์ ยงใจยุทธ ผู้ช่วยรมว.ยุติธรรม นางพงษ์สวาท กายอรุณสุทธิ์ ปลัดกระทรวงยุติธรรม นายวัลลภ นาคบัว รองปลัดกระทรวงยุติธรรม นายสหการณ์ เพ็ชรนรินทร์ รองปลัดกระทรวงยุติธรรม นางอรัญญา ทองน้ําตะโก รองปลัดกระทรวงยุติธรรม พันตํารวจโท ประวุธ วงศ์สีนิล รองปลัดกระทรวงยุติธรรม อธิบดีกรมต่างๆ ผู้บริหารและข้าราชการร่วมการประชุม
โดยนายสมศักดิ์ ได้แจ้งที่ประชุมว่า ขณะนี้ได้เข้าส่วนหน้าฝน และเกิดฝนตกหนักทั่วพื้นที่กรุงเทพฯ ส่งผลให้เกิดน้ําท่วมขังในหลายพื้นที่ เนื่องจากระดับน้ําในคูคลองและท่อระบายน้ํามีปริมาณเพิ่มสูงขึ้น และพบว่าในหลายพื้นที่ ที่ไม่ได้อยู่ในขอบเขตสัญญาการจ้างของกรมราชทัณฑ์ยังประสบปัญหาน้ําท่วมสร้างความเดือดร้อนให้ประชาชน ดังนั้นล่าสุดทางกรมราชทัณฑ์ได้มีหนังสือถึงผู้ว่าราชการกรุงเทพมหานคร เมื่อวันที่ 26 ก.ค. เรื่อง การสนับสนุนแรงงานนักโทษเด็ดขาดออกล้างทําความสะอาดท่อระบายน้ํานอกเหนือสัญญาจ้างปัจจุบัน หลังจากที่กรมราชทัณฑ์ได้ส่งผู้ต้องขังออกไปทํางานแล้วตั้งแต่วันที่ 1 ก.ค.โดยระยะทางที่ว่าจ้างทั้งหมด 530.2 กิโลเมตร โดยใช้ผู้ต้องขังจาก 11 เรือนจํา/ทัณฑสถาน
นายสมศักดิ์ กล่าวอีกว่า กรมราชทัณฑ์พร้อมให้การสนับสนุนแรงงานนักโทษเด็ดขาดออกล้างทําความสะอาดท่อระบายน้ํานอกเหนือสัญญาจ้างปัจจุบัน โดยมุ่งเน้นการแก้ไขปัญหาท่อระบายน้ําอุดตันเร่งด่วนนอกสัญญาเพื่อบรรเทาปัญหาความเดือดร้อนของประชาชน และยินดีให้กรุงเทพมหานครดําเนินการว่าจ้างในพื้นที่ ดังกล่าวในภายหลังเมื่อได้รับงบประมาณปี พ.ศ.2566 ต่อไป โดยขณะนี้ทางกรมราชทัณฑ์ได้ส่งผู้ต้องขังออกไปทํางานแล้ว 300 คน และยังมีกําลังอีก 350 คนที่พร้อมออกปฏิบัติงาน และตนได้กําชับให้เจ้าหน้าที่เตรียมความพร้อมในการออกปฏิบัติงานด้วย
"ผมยืนยันว่าเราพร้อมที่จะให้ความช่วยเหลือและบริการประชาชนในเรื่องต่างๆ เช่น การลอกท่อระบายน้ํา การตัดต้นไม้ริมทาง ทั้งใน กทม.และต่างจังหวัด โดยช่วงนี้จากการประกาศของกรมอุตุนิยมวิทยาประเทศไทยยังคงมีฝนตกหนักหลายพื้นที่ เราจึงอยากจะช่วยเร่งบรรเทาความเดือดร้อน ซึ่งตนอยากให้หน่วยงานทั่วประเทศมาจ้างผู้ต้องขัง เพื่อสร้างงานสร้างโอกาสให้กับพวกเขาด้วย"นายสมศักดิ์ กล่าว